da nb en da da da de en sv sl en da da da da de en sv sl en nn da nl da da da de da da da en da da da de en sv sl en da da da da de en sv sl en nn da nl da da da de da da da en da da da da da da da da da da da da da da da da da da da da da da lt da cs de pt da eo da da
Trailer Kørekort - Heine Thoregaards Køreskole
Ring til os på Tlf. 40 45 04 19|koereskole@thoregaard.dk
Skal du på køreferie med campingvognen, til havnen med båden eller til stævne med din hest?
Med et trailerkørekort får du tilladelse til at køre personbil op til 3.500 kg. samt et påhængskøretøj med en maksimal vægt på 3.500 kg. Kortet giver dig altså lov til at køre med en samlet vægt (bil + påhæng) på 7.000 kg.
Du vil derfor kunne køre lovligt med både campingvogn, bådtrailer såvel som hestetrailer.
Kørekort til trailer forudsætter, at du i forvejen har kørekort til almindelig personbil (kategori B).
Hvad består undervisningen af?
Kurset består af 4 teorilektioner samt mindst 6 kørelektioner á 45 minutters varighed. En egentlig teoriprøve skal ikke gennemføres, men derimod indgår teoretiske spørgsmål i den praktiske køreprøve. Vi starter trailerhold omkring hver 14. dag. Trailerkort kræver en gyldig lægeattest.
Kontakt os for yderligere oplysninger, tilmelding eller oplysning om holdstart.
Hvis du ikke har trailerkørekort, men kørekort til personbil
Med et almindeligt kørekort til personbil (kategori b) må du køre med en trailer med en totalvægt på op til 750 kg.
Hvis trailerens totalvægt er på mere end 750 kg., skal du tjekke bilens tilladte totalvægt, da den samlede vægt (bil + trailer) ikke må overstige 3.500 kg. Du kan tjekke, hvor meget din bil må trække på registreringsattesten under “Påhængskøretøjets største tilladte totalvægt m/bremser” eller under “Påhængskøretøjets største tilladte totalvægt u/bremser”.
Hvor hurtigt må man køre med trailer i Danmark?
Motorvej: 80 km/t (trailer godkendt til Tempo 100, må naturligvis køre 100 km/t på motorvej, men stadig kun 80 km/t på motortrafikvej samt landevej)
Motortrafikvej samt landevej: 80 km/t
Klik her for at tjekke, om din trailer kan blive Tempo 100 godkendt.
Hvornår får man frakendt kørekortet?
Du får frakendt dit kørekort betinget ved hastighedsoverskridelse på 40%.